text: Фестываль «Знак роўнасці» адкрыўся ў Мінску (фотарэпартаж) | Саюз беларускіх пісьменнікаў
  17 лістапада ў галерэі TUT.BY стартаваў трохдзённы літаратурны фестываль, арганізаваны ГА «Саюз беларускіх пісьменнікаў» і прысвечаны сацыякультурнай і гендарнай праблематыцы. У праграме -- выступы беларускіх аўтараў і замежных гасцей з Польшчы, Швецыі, Нарвегіі, лекцыі, дыскусіі на актуальныя тэмы, а таксама чытанні паэтычных і празаічных твораў. Уваход на ўсе імпрэзы вольны.
  ПРАГРАМА ЎСІХ ДЗЁН ФЕСТЫВАЛЮ ТУТ
  Злева направа: Хэйдзі Мары Крызнік (Нарвегія), Надзея Кандрусевіч, Ульрыка Кэрнборг (Швецыя), Вольга Гапеева, Юля Цімафеева
  У першы дзень Фэсту адбыўся Міжнародны круглы стол "Хто танчыць на мінным полі і жыве ў ружовым гета: дыскусія на тэму ідэнтычнасці ў літаратуры" з удзелам беларускіх і замежных экспертаў, былі прэзентаваныя "жаночыя" кнігі з выдавецкіх серый "Саюза беларускіх пісьменнікаў": Валянціны Аксак, Насты Кудасавай, Людкі Сільновай.
  Урачыста адкрыў фестываль Старшыня ГА "Саюз беларускіх пісьменнікаў" Барыс Пятровіч
  Пры падтрымцы Польскага інстытута ў Мінску прайшла прэзентацыя кнігі выбраных вершаў Дароты Коман "36 квадратных мэтраў думак" з удзелам перакладчыкаў Андрэя Хадановіча і Марыі Пушкінай. Першы дзень завяршыўся выступам спецыяльнай госці -- спявачкі Паліны Рспублікі.